Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: adatszolgáltatásáról szóló 307/2004. (XI. 13.) Korm. rendelet 2. számú mellékletében meghatározott Felügyelet részére teljesítendõ adatszolgáltatáshoz kell kitölteni.
Paragraph Index: 830

12.D ÖSSZEVONT ALAPÚ EREDMÉNYKIMU- TATÁS A jelentés kitöltése A táblázatban az összevont alapú felügyelésnek megfelelõ csoport konszolidált eredmény kimutatását kell bemutatni a számviteli elõírások szerint. A jelentés megnevezésében szereplõ számok és betûjelek a számviteli (pénzügyi intézmények éves beszámolójára vonatkozó Szkr.) mérlegben jelöltek szerinti sorszámokra (jelzésekre) utalnak. A jelentésben szereplõ „kapcsolt” vállalkozásra hivatkozott soroknak – a konszolidált beszámoló tekintetében – értelemszerûen csak az „equity” módszerrel számba vett társult vállalkozásokra vonatkozóan van tartalma. Az „Általános igazgatási költségek” megbontásánál a társadalombiztosítási költségekben nem kell szerepeltetni a nyugdíjjal kapcsolatos költségeket, mert azok külön soron szerepelnek. A konszolidálásból adódó (számított) társasági adókülönbözet külön soron szerepeltetése csak az elõjelek miatti megkülönböztetést szolgálja. Egy jelentõ intézmény esetében a csoportra vonatkoztatott társasági adókülönbözet vagy pozitív vagy negatív. Mindkét soron nem szerepelhet adat. Az egyéb személynek adott osztalék vagy részesedés alatt kell feltüntetni a kapcsolt vállalkozások, illetve az egyéb részesedési viszonyban lévõ vállalkozások kategóriájába nem sorolható személyeket (pl. természetes személyek).

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes